
РЕПУБЛИКА СРБИЈА
КОМИСИЈА ЗА АКРЕДИТАЦИЈУ И ПРОВЕРУ КВАЛИТЕТА
Број: 612-00-00076/2014-04
06.02.2015. године
Б е о г р а д
	


На основу члана 14. став 1. тачка 7) и члана 16. Закона о високом образовању („Службени гласник РС” број 76/05, 100/07, 97/08, 44/10) и члана 10. Правилника о стандардима и поступку за акредитацију високошколских установа и студијских програма („Службени гласник РС” број 106/06, 112/08, 70/11, 101/12-I-25, 101/12-I-26, 13/14), Комисија за акредитацију и проверу квалитета, на седници одржаној 06.02.2015. године, донела је
О Д Л У К У
о акредитацији студијског програма
Утврђује се да УНИВЕРЗИТЕТ У БЕОГРАДУ-УЧИТЕЉСКИ ФАКУЛТЕТ са седиштем у КРАЉИЦЕ НАТАЛИЈЕ 43, БЕОГРАД, ПИБ: 100035901, Матични број: 06908985,  испуњава прописане стандарде за акредитацију студијског програма ОАС4 - ОБРАЗОВАЊЕ УЧИТЕЉА у оквиру поља друштвено-хуманистичких наука и то за 300 студената у седишту.
О утврђеној акредитацији из става 1. ове одлуке Комисија за акредитацију и проверу квалитета издаје Уверење.
О б р а з л о ж е њ е
Високошколскa установа УНИВЕРЗИТЕТ У БЕОГРАДУ-УЧИТЕЉСКИ ФАКУЛТЕТ са седиштем у КРАЉИЦЕ НАТАЛИЈЕ 43, БЕОГРАД, је дана 15.1.2014. године поднела захтев за акредитацију студијског програма ОАС4 - ОБРАЗОВАЊЕ УЧИТЕЉА у оквиру поља друштвено-хуманистичких наука под бројем 612-00-00076/2014-04.
Уз захтев за акредитацију, достављена је документација, која је прописана чланом 4. Правилника о стандардима и поступку за акредитацију високошколских установа и студијских програма („Службени гласник РС” број 106/06, 112/08, 70/11, 101/12-I-25, 101/12-I-26, 13/14).
 На основу чл. 6. и 7. Правилника о стандардима и поступку за акредитацију високошколских установа и студијских програма, Комисија за акредитацију и проверу квалитета, образовала је поткомисију ради утврђивања чињеница од значаја за доношење одлуке о захтеву за акредитацију и одредила рецензенте.
Извештај рецензената, о извршеној анализи достављене документације са оценом, извештај поткомисије, који садржи и оцену, сачињен након спроведеног непосредног увида у рад високошколске установе УНИВЕРЗИТЕТ У БЕОГРАДУ-УЧИТЕЉСКИ ФАКУЛТЕТ и предлог одлуке, достављени су Комисији за акредитацију и проверу квалитета.
Подаци о ОАС - Образовање учитеља, Друштвено-хуманистичко поље, област Педагошке  науке. Назив студијског програма ОАС Образовање учитеља је у складу са листом области коју је утврдио Национални савет.
            Назив дипломе Дипломирани учитељ који је наведен у Уводној табели и у Додатку дипломе  је у складу са Листом стручних, академских и научних назива коју је утврдио Национални савет.
            1. Број наставника на студијском програму према електронском формулару, односно табели 9.2 је  91 (Београд, Вршац, Нови Пазар)
 Број наставника са пуним радним временом =  53
 Број сарадника на студијском програму = 28 (према ел. обрасцу и табели 9.4.)
 Број сарадника са пуним радним временом = 28
2. Трајање програма 4 године (8 семестара).
3. Број ЕСП бодова = 240 ЕСПБ
4. Број студената = 300 на првој години (Београд, Вршац и Нови Пазар)
5. Укупно часова активне наставе недељно = 25-28.50
6. Укупно часова наставе недељно коју држе сарадници  =  11.50-15
7. Простор за извођење наставе = 4.134 м2 у две смене(Табела 10.1.)
        8. Просечно оптерећење наставника на овом програму = 2.69, 5.21 на Установи
9. Просечно оптерећење сарадника на овом програму = 6.19, 8.70 на Установи
10. Фактор изборности на програму је = 20%
11. Укупан проценат наставника са 100% радног времена: 71.46%
            12. Број библиотечких јединица за овај програм =  120, укупно 40.000 јединица
       Сврха програма је да се образују учитељи за васпитно-образовни рад са децом млађег основношколског узраста. Програм је усклађен са савременим европским образовним концептима који истичу развој компетенција, односно дефинисање и описивање шта ће студенти знати или умети да ураде, а што је директно последица учења. Програм има јасно дефинисану сврху у образовању учитеља и професионалној припреми и формирању стручњака који ће бити компетентни за разумевање образовних и васпитних задатака у оквиру своје професије, решавају проблеме са којима се сусрећу, да преузму одговорност за психофизички развој ученика млађег основношколског узраста, свој професионални развој и развој школе. Програм отвара простор за интердисциплинарни приступ у раду, живот и рад у мултикултуралној заједници ,итд.
После достављања документација о отклањању уочених недостатака из Акта упозорења, Комисија за акредитацију и проверу квалитета је установила да је УНИВЕРЗИТЕТ У БЕОГРАДУ-УЧИТЕЉСКИ ФАКУЛТЕТ  у оквиру образовно-научног поља поља друштвено-хуманистичких наука наука отклонила поменуте недостатке из Акта упозорења и те да ИСПУЊАВА прописане стандарде у погледу квалитета студијског програма
Kомисија за акредитацију и проверу квалитета, утврдила је да високошколска установа УНИВЕРЗИТЕТ У БЕОГРАДУ-УЧИТЕЉСКИ ФАКУЛТЕТ  за студијски програм ОАС4 - ОБРАЗОВАЊЕ УЧИТЕЉА  у оквиру поља друштвено-хуманистичких наука испуњава стандард у погледу квалитета студијског програма прописане Правилником о стандардима и поступку за акредитацију високошколских установа и студијских програма.
Имајући у виду да је  високошколска установа испунила стандарде за акредитацију студијског програма  прописане Правилником о стандардима и поступку за акредитацију високошколских установа и студијских програма, одлучено је  као у диспозитиву.
Упутство о правном средству: Против ове одлуке може се изјавити жалба Националном савету за високо образовање у року од 30 дана од дана пријема.
	Достављено:
- високошколској установи
- архиви КАПК
	ПРЕДСЕДНИК
Проф. др  Ендре Пап

РЕПУБЛИКА СРБИЈА
КОМИСИЈА ЗА АКРЕДИТАЦИЈУ И
ПРОВЕРУ КВАЛИТЕТА
У В Е Р Е Њ Е
О АКРЕДИТАЦИЈИ студијског програма
УНИВЕРЗИТЕТ У БЕОГРАДУ-УЧИТЕЉСКИ ФАКУЛТЕТ са седиштем у КРАЉИЦЕ НАТАЛИЈЕ 43, БЕОГРАД, ПИБ: 100035901, Матични број: 06908985, испуниo је стандарде  прописане Правилником о стандардима и поступку за акредитацију високошколских установа и студијских програма („Службени гласник РС“ број 106/06, 112/08, 70/11, 101/12-I-25, 101/12-I-26, 13/14), за акредитацију студијског програма  ОАС4 - ОБРАЗОВАЊЕ УЧИТЕЉА у оквиру поља друштвено-хуманистичких наука и то за 300 студената у седишту.
Ово уверење издаје се на основу члана 16. став 5. тачка 1) Закона о високом образовању („Службени гласник РС“ број 76/05, 100/07, 97/08, 44/10).

